
ועדת הפנים והגנת הסביבה 
 04/06/2012 

הכנסת השמונה-עשרה
נוסח לא מתוקן

מושב רביעי
<פרוטוקול מס' 559>
מישיבת ועדת הפנים והגנת הסביבה
יום שני, י"ד בסיון התשע"ב (04 ביוני 2012), שעה 11:00
<סדר היום:>
<הצעה לסדר היום (דיון מהיר): עקירת 350 שתילים של עצי זית בכפר ערערה של חה"כ חנא סוייד>
נכחו:

<חברי הוועדה:> 
אמנון כהן – היו"ר
חנא סוייד
חנין זועבי
עפו אגבריה
<מוזמנים:> 
	נדב כהן
	–
	יועץ מדיני מח' רב צדדי, משרד החוץ

	שי קרפ
	–
	מנהל היחידה של הפיקוח, חיפה, מינהל מקרקעי ישראל

	פתחי מרזוק
	–
	עוזר ראש המועצה המקומית ערערה, עיריות ומועצות מקומיות

	אחמד מלחם
	–
	יו"ר הוועד הציבורי ואדי ערה, עיריות ומועצות

	ד"ר הישאם יונס
	–
	כפר ערערה, מוזמנים שונים

	חוסני אבו חוסיין
	–
	עו"ד, נציג הועד העממי ואדי ערערה, מוזמנים שונים

	מוחמד ג'מאל
	–
	כפר ערערה, מוזמנים שונים

	מוסטפא ג'מאל
	–
	נציג הועד העממי ואדי ערערה - בעל אדמה, מוזמנים שונים

	משני מחמוד
	–
	עו"ד, מוזמנים שונים

	עבדל רחים
	–
	אבו-גוש, מוזמנים שונים

	
	
	


<מנהלת הוועדה:>
יפה שפירא
<רשם פרלמנטרי:>
קובי סימן טוב
<עקירת 350 שתילים של עצי זית בכפר ערערה>
<היו"ר אמנון כהן:>
שלום לכולם. שבוע טוב. אני פותח את הדיון של ועדת הפנים והגנת הסביבה. הנושא הוא: הצעה לסדר היום (דיון מהיר): עקירת 350 שתילים של עצי זית בכפר ערערה, של חבר הכנסת חנא סוייד.

חבר הכנסת ביקש. הנשיאות אישרה. אנחנו, על-פי התקנון, מחויבים לקיים את הדיון ואנחנו מקיימים את הדיון.
לפני שנקיים את הדיון, בתחילת הדברים, כבוד חבר הכנסת חנא סוייד, תגיד במה מדובר. נשמע את הצדדים, ונקבל החלטות. בבקשה, אדוני.

<חנא סוייד:>
תודה רבה, אדוני היושב-ראש. בוקר טוב לכולם. ראשית כל, אני מודה לך ולצוות הוועדה על קיום וארגון הדיון הזה בהתאם לבקשתי.

כפי שאמרת, כפי שתיארת את הבקשה שלי, היא היתה לדון במקרה המצער, הבעייתי, החמור הזה, שבו 350 שתילי עץ זית נעקרו ממטע זיתים באדמות הישוב ערערה. הישוב נמצא בנחל עירון, ואדי ערה. והאדמות נמצאות במסגרת, מה שנקרא: אדמות אל-רוחה. אדמות אל-רוחה היו בשנות ה-2000 היו הרבה סכסוכים, ואפילו עימותים, לגבי ההסדר של הקרקעות במובן זה של השימוש בקרקעות בין שימוש צבאי – כי יש שם שטחים צבאיים – לבין שטחים חקלאיים.

הסמיכות של השטחים הצבאיים עם השטחים החקלאיים, בזמנו, יצרו מערבולת, וחוסר וודאות וחוסר בהירות לגבי השימושים. חקלאים שרצו להיכנס לקרקעות שלהם על-מנת לעבד אותן, נמנעו. מנעו מהם להיכנס. ובהרבה מקרים הצבא, בעת אימונים, היה נכנס לאדמות חקלאיות, וכמובן כניסה עם כלים צבאיים היתה גורמת נזקים למטעים של החקלאים.

אז היו מגעים בין הרשויות המקומיות, בין נציגויות של בעלי הקרקעות, לבין המדינה: משרד הפנים, הצבא. בסופו של דבר, הגיעו להסדר מסוים. ההסדר התייחס להסדרת שטחי השיפוט של הרשויות המקומיות השונות. סיפוח של שטחים מסוימים לרשויות מקומיות שונות. זה דבר ראשון.

הדבר שני והחשוב, זה הסדרת השימושים. קביעה מדויקת של גבולות השטחים החקלאיים, ושל המחנה הצבאי.

ההסכם הזה פעל, כובד, במשך הרבה שנים. אני חושב שהוא נחתם ב-2003-2002, ועד עכשיו הוא מכובד. כל הצדדים מכבדים אותו.

לצערי הרב, כפי שאני כתבתי בבקשה שלי לדיון מהיר בסוגיה, לפני שלושה שבועות, נדמה לי, מטע זיתים של ראש המועצה לשעבר של ערערה, מר מוסטפא ג'מאל – הוא בדרך לכאן, לא יודע. כנראה הם תקועים בשער.

<עפו אגבאריה:>
הם תקועים בשער.

<חנא סוייד:>
נעקרו 350 שתילים מהאדמה שלו.

אני חייב כאן להגיד שהוא מחזיק בקרקע. כנראה שיש איזשהו סכסוך על הבעלות של הקרקע – בינו והמשפחה שלו, לבין מינהל מקרקעי ישראל.

אבל זה, כמובן, לא צריך להיות רלוונטי לעניין הזה. כי במידה ויש סכסוך – בסדר. אבל הצבא לא יכול להיכנס לקרקע ולעקור שתילי זיתים. אין זה מסמכותו. ואינני חושב שהצבא, גם אם מישהו יטען ככה, הוא מבצע פעולות וצווים של עקירת עצים. אני חושב שזה דבר שלא ייעשה. זו פגיעה חמורה ברכוש של האנשים, של בעלי המטע. זה אי-כיבוד הסכם אל-רוחה, שתיארתי אותו, ושכובד, בדרך-כלל, עד עכשיו. לכן, יש כאן דבר ומעשה חמור שצריך לגנות אותו. וצריך למצוא דרך כלשהי לפצות את בעלי המטעים שנגרמו להם הפסדים גדולים.

אני מציע, אדוני היושב-ראש, שאנחנו נשמע את הפרטים מפי האנשים, מפי בעלי המטע שהגיעו בינתיים, מר מוסטפא ג'מאל, כפי שתיארתי אותו – ראש המועצה המקומית לשעבר בערערה. יש פה נציג של המועצה המקומית ערערה. יש גם עורך-דין שמייצג את בעלי - - -

<היו"ר אמנון כהן:>
מי הנציג של המועצה עכשיו? לא לשעבר.

<פתחי מרזוק:>
אני.

<היו"ר אמנון כהן:>
בבקשה, אדוני. מה קרה שם?

<פתחי מרזוק:>
מה שקורה זה שלא פעם ראשונה שדבר כזה קורה, שהצבא נכנס לשטחים, למטעים החקלאיים שלנו, של תושבי ערערה, ומקלקל לנו את השטחים.

<היו"ר אמנון כהן:>
השטחים שלכם?

<פתחי מרזוק:>
כן. השטחים שלנו, שאנחנו מעבדים אותם. יש לנו מטעי זיתים. גם השנה הרגו כמה פרות באזור, במרעה.

<היו"ר אמנון כהן:>
כתוב לי פה, מהצבא, שהם לא פעלו. אני הזמנתי את הצבא, ויש לי פנייה מהצבא שבפעם הזו – שדיברת על 350 שתילים – שזו לא עבודה של הצבא.

<פתחי מרזוק:>
350 שתילים.

<היו"ר אמנון כהן:>
כן, 350.

<פתחי מרזוק:>
גם שמעתי שהצבא הגיש התנצלות על הדבר.

<קריאה:>
כן, הצבא – אפשר להיכנס - - -

<היו"ר אמנון כהן:>
אתם אומרים צבא, ואני הזמנתי את הצבא, והם אומרים: לאחר בדיקה שערכנו, עולה כי עקירת השתילים היא פעולה של מינהל מקרקעי ישראל ושל הסיירת הירוקה, בעקבות פלישה לאדמות מדינה, ללא שום קשר לצה"ל. ככה נאמר על-ידי הצבא. לכן, אני לא יודע, היתה פלישה שם, אני מבין. בעקבות הפלישה, אז צריכים – במקום שיש פלישה, מפנים מה שצריך לפנות. וזה לא צבא, זה גופים אחרים שאחראים, אמונים על קרקעות המדינה. מינהל מקרקעי ישראל. ככה זה נאמר. אם תגיד לי שזה לא נכון, נבדוק.

<פתחי מרזוק:>
בוודאי לעורך-הדין יש מסמכים יותר ממני.

<היו"ר אמנון כהן:>
אנחנו מדברים עם האנשים קודם. עורכי-הדין אחר-כך ידברו.

<פתחי מרזוק:>
אבל בגדול: אנחנו על השטחים, יש לנו הסכם שנקרא: הסכם רוחה, שנעשה בשנת 2000 - - -

<היו"ר אמנון כהן:>
זה גולש מהסכם אל-רוחה? פלשתם לעוד קצת?

<חנין זועבי:>
לא.

<פתחי מרזוק:>
זה בהסכם אל-רוחה.

<היו"ר אמנון כהן:>
בתוך ההסכם.

<פתחי מרזוק:>
כן, זה בהסכם אל-רוחה.

<היו"ר אמנון כהן:>
מה אומר הסכם אל-רוחה? אתה הסברת את זה, אמנם.

<פתחי מרזוק:>
ההסכם אומר שהאדמות חוזרות לידי התושבים. שאנחנו חוזרים לעבד אדמות, ולהחזיק באדמות לצרכי חקלאות. וגם באזור עצמו - - -

<חנא סוייד:>
אין ויכוח שהאדמה המדוברת במקרה הזה היא לא שטח - - -. אין ויכוח על זה.
<היו"ר אמנון כהן:>
זה שטח של מינהל מקרקעי ישראל, לא שטח צבאי. לכן, הצבא לא נכנס פה.
<חנא סוייד:>
הסכם רוחה הסדיר שני דברים: דבר ראשון, כפי שאמרתי, חילק את השטחים שם לתחומי השיפוט של הרשויות המקומיות השונות. דבר שני, קבע גבולות – איפה שטח צבאי, ואיפה שטח אזרחי. האדמות האלה, המדוברות, הן בשטח האזרחי.
<היו"ר אמנון כהן:>
הבנתי.

<חנא סוייד:>
כלומר, כניסה של הצבא לשם נעשית שלא ברשות.

<היו"ר אמנון כהן:>
לא היתה של הצבא, אבל בוא נראה.

<פתחי מרזוק:>
גם באזור, אדוני, על-פי תכנית תמ"א 6, שבאה להסדיר את כל העניין של אזור ואדי-ערה, שם, בסמוך למקום הזה, צריך להיות אזור תעסוקה אזורי לכל ואדי-ערה.

<עפו אגבאריה:>
אזור תעשייה.

<פתחי מרזוק:>
תעשייה.

<קריאה:>
תעסוקה.

<פתחי מרזוק:>
תעסוקה, תעשייה, לא משנה. זה לכל ואדי ערה – ערה, ערערה, אום אל-פחם, - - -. שזה אומר שהאדמות האלה מחוץ להסדרים של הצבא ולדברים האלה, וזה אזור שנמצא בידינו.
לצערי הרב, כל הזמן הצבא מציק לנו. גם את הסכם אל-רוחה לא כיבדו במלואו. גם הסכם אל-רוחה לא כובד במלואו על-ידי המדינה. הוא כובד חלקית, אבל לא כולו.
<עפו אגבאריה:>
זה הצבא, או שהיו גם גורמים של מינהל מקרקעי ישראל, כפי שהיושב-ראש מדבר?
<פתחי מרזוק:>
אני לא יודע. ספציפית, אני לא יודע את הבעלות על האדמה אם זה של מינהל מקרקעי ישראל או לא. אולי מר ג'מאל מוסטפא ומר אבו חוסיין יודעים יותר טוב ממני.

<היו"ר אמנון כהן:>
מר ג'מאל מוסטפא ידבר אחר-כך.

אני רוצה לשמוע את מינהל מקרקעי ישראל, הנציג פה. בבקשה, אדוני. לי נאמר שהצבא אמר שזה לא הם. לכן, אני רוצה לדעת מי.
<שי קרפ:>
קוראים לי שי. הצבא לא ביצע את הפינוי. את הפינוי ביצענו אנחנו – מינהל מקרקעי ישראל עם הסיירת הירוקה.

<אחמד מלחם:>
באיזה תאריך עשיתם את זה?

<היו"ר אמנון כהן:>
אדוני, תן לו לדבר עכשיו. שאלות אחר-כך.

<שי קרפ:>
אני אכניס אתכם - - - של הסיפור הזה: ב-22 לאפריל בוצעה פלישה טרייה - - -

<היו"ר אמנון כהן:>
פלישה טרייה.

<שי קרפ:>
פלישה טרייה – בהגדרה על-פי חוק המקרקעין – לחלק מחלקה 18, בגוש 12/150. הקרקע שאנחנו מדברים עליה נרכשה על-ידי מדינת ישראל.
<היו"ר אמנון כהן:>
היא לא בהסדר אל-רוחה?
<שי קרפ:>
לא. אחרי זה אני אכניס אותך להסדר אל-רוחה.
נרכשה על-ידי מדינת ישראל בשנות החמישים. אנחנו עשינו את הבדיקות מבחינת - - -

<עפו אגבאריה:>
נרכשה?

<שי קרפ:>
נרכשה על-פי חוק חאראם.

<קריאות:>
- - -

<היו"ר אמנון כהן:>
תנו לו רגע. אני רוצה ללמוד. אתם בקיאים, אני לא בקיא. אני רוצה ללמוד את הסוגיה.

<שי קרפ:>
אנחנו עשינו את כל הבדיקות הנדרשות במחוז מבחינת זיהוי השטח, ובדיקת נתוני הבעלות. אחרי - - - ששלנו גם יצר קשר עם מפקח של הסיירת הירוקה, עם אדם בשם מוסטפא, ביקש ממנו לפנות. ב-2 במאי, בביקורת נוספת התברר שרוב השטח, רוב העצים נעקרו עצמית. וגם הבזנטים, רובם נלקחו.
<עפו אגבאריה:>
מה זה בזנטים?

<שי קרפ:>
בזנטים זה ברזלי זווית - - -

<היו"ר אמנון כהן:>
אתה אומר שהם נעקרו לבד?

<שי קרפ:>
נעקרו לבד. פינוי עצמי.

ב-3 למאי אנחנו עשינו - - -

<היו"ר אמנון כהן:>
זאת אומרת, לאחר פנייה שלכם.

<שי קרפ:>
לאחר - - -

<היו"ר אמנון כהן:>
לאחר פנייה שלכם שאמרתם שהם פלשו, אתה אומר שהם לקחו את זה ברצינות, ועקרו את זה.
<שי קרפ:>
את הרוב.

ב-3 במאי אנחנו באנו ועשינו את הסיום – למעשה, תפיסה של השטח, ופינוי כל מה שהיה בו. והשבנו את הקרקע.
<היו"ר אמנון כהן:>
מה האחוז של העצים שנשארו בשטח מתוך 350 עצים? בערך.
<שי קרפ:>
בערך 200. חצי, בערך.
עכשיו להסכם אל-רוחה: השטח הזה נכלל בתוך שטח - - -

<אחמד מלחם:>
לא, יש דברים שהם לא - - -

<היו"ר אמנון כהן:>
שנייה, תן לו לסיים. יכול להיות שהוא מדבר הכול לא נכון. זה לא משנה. בוא נשמע עכשיו, ואחר-כך תגיד מה שיש לך להגיד.
<שי קרפ:>
תודה. השטח הזה נכלל בתוך שטח אש 107. הסכמי אל-רוחה שנכללים על השטח הזה באמת הגדירו אפשרות לעבד את השטחים החקלאיים הפרטיים. לא ניתנה שום רשות לבן-אדם להיכנס לקרקע שלא שלו, ולבצע עיבוד, או אחזקה, או שימוש כלשהו, אם הוא לא קיבל את אישור בעל המקרקעין. במקרה הזה, המדינה היא בעלת המקרקעין. מי שנכנס, עשה את זה שלא ברשות, לא בסמכות. ואחרי ייעוץ משפטי, אנחנו באנו, ופינינו והשבנו את הקרקע למדינה, כמו שאנחנו צריכים לעשות על-פי תפקידנו.

<היו"ר אמנון כהן:>
הבנתי.

בבקשה, אדוני, רצית לשאול שאלות. אתה רצית לשאול שאלה.

<קריאה:>
אני - - -. עורך-הדין חוסני ידבר. אם יחסר משהו, - - -

<היו"ר אמנון כהן:>
עורך-הדין חוסני. מה שאתם רוצים.
אתה מייצג את המשפחות?
<חוסני אבו חוסין:>
אני מייצג את המשפחות.

<היו"ר אמנון כהן:>
בבקשה, אדוני.

<חוסני אבו חוסין:>
אני רוצה לומר דבר פשוט: מה שנעשה כאן זה מעשה בריונות לשמו. לא יותר ולא פחות.
<היו"ר אמנון כהן:>
איך אתה קובע את זה?

<חוסני אבו חוסין:>
בריונות מטעם המדינה, מטעם מינהל מקרקעי ישראל, מטעם - - -. אף-אחד לא בדק את הדברים. כשמספרים כאן, בוועדת הפנים של הכנסת, פשוט צריכים להיות מוסמכים.

נתחיל מאל"ף: בשנת 1947 – ב-27 לספטמבר 1947 – החלקה הזאת, בשטח של 30 דונם, 531 מטר, נרשמה על שמו של מוסטפה ג'מאל – מוסטפה מסעוד ג'מאל – ומחמוד מסעוד ג'מאל. יש כאן את הנסח המנדטורי שלפיו - - -

<היו"ר אמנון כהן:>

אבל הוא אומר שקנו אחר-כך. יותר מאוחר קנו את הקרקע.

<חוסני אבו חוסין:>
רק רגע. אני אתחיל מההתחלה.

<היו"ר אמנון כהן:>
לא צריך. אנחנו לא רוצים היסטוריה. אני רק רוצה לדעת, כמו שאמרת: עשו לא בסמכות, ולא ברשות. תוכיח לי שהם לא עבדו בסמכות. איפה? מתי? הם קנו את הקרקע. היה הסדר אחרי זה. המדינה קנתה את הקרקע, ונתנה את זה למינהל מקרקעי ישראל לשמור עליה.
<חוסני אבו חוסין:>
לא, ברשותך.

<היו"ר אמנון כהן:>
שנייה, אני איתך עכשיו. אני מכוון אותך. אני לא צריך לשמוע עכשיו היסטוריה. אני אומר ענייני.

הוא אומר: ב-47' אתה צודק, היתה קרקע על מוסטפה וחבריו. בשלב מסוים המדינה אומרת: רכשתי חלק ממנה כי רצתה לפתח כביש - - -

<הישאם יונס:>
ב-54' הופקעה, לא רכשה. המדינה הפקיעה.

<חנין זועבי:>
הפקיעה.

<היו"ר אמנון כהן:>
הפקיעה, לא הפקיעה – - -

<הישאם יונס:>
לא, זה חשוב.

<היו"ר אמנון כהן:>
- - גם אצלי – אני קונה דונם, מפקיעים לי 60%-50% לכביש.

<הישאם יונס:>
אתה לא קנית, ואתה - - -. אתה השקעת, ומכרת את האדמה לרשות - - -, כי ככה יצרת - - - על אדמות.

<היו"ר אמנון כהן:>
אדוני, אני לא נכנס לזה. בסדר גמור. הפקיעו.
<הישאם יונס:>
יצרת לי שטר מכר פיקטיבי.
<היו"ר אמנון כהן:>
אחרי שהפקיעו, אתה נכנסת עוד פעם?

<הישאם יונס:>
אז אתה לא צודק, אדוני. אלוהים ישפוט אותך. למעלה.

<היו"ר אמנון כהן:>
אני מבקש, אדוני: תעזוב את אלוקים בצד. הוא יודע לשפוט כל אחד. תאמין לי, הוא יודע הכי טוב.

<הישאם יונס:>
אלוהים ישפוט - - -. אתה לא יכול לגנוב את - - - שלי, - - - בשטר מכר מזויף.

<היו"ר אמנון כהן:>
אדוני, אתה רוצה לנהל את הדיון?

<הישאם יונס:>
אלו האדמות שנלקחו מאיתנו.
<חנין זועבי:>
אבל אנחנו - - - שלנו עכשיו.

<הישאם יונס:>
למה לטייח את הדברים? תגידו את הדברים לגופם.

<היו"ר אמנון כהן:>
מי זה?

<עפו אגבאריה:>
הוא בעל קרקעות שם.

<היו"ר אמנון כהן:>
בסדר. כל אחד מדבר, ואני רוצה לשמוע.

<הישאם יונס:>
בעל קרקעות. אתה יודע מה? אני רוצה לתרום למדינת ישראל קרקע של רמת השופט ועין השופט – על כל דונם שאני נותן, שייתנו דונם.
<היו"ר אמנון כהן:>
אדוני, תקשיב טוב עכשיו.

<הישאם יונס:>
אני מקשיב. סליחה שהתפרצתי.

<היו"ר אמנון כהן:>
עוד פעם אתה מתפרץ, אתה בחוץ.

<הישאם יונס:>
זה הכאב של - - -

<היו"ר אמנון כהן:>
אתה תהיה בחוץ.
<הישאם יונס:>
אני יכול לצאת - - -

<היו"ר אמנון כהן:>
אני הזמנתי, ואני מכבד אתכם.

<הישאם יונס:>
תודה רבה.

<היו"ר אמנון כהן:>
חבר הכנסת הזמין דיון, ואני רוצה דיון מכובד, ואם יש בעיה נפתור אותה. תסכולים של 50 שנה, זה לא התפקיד שלי לפתור – זה במקומות אחרים. מי שרוצה לתרום - - -

<הישאם יונס:>
אני הולך עם התסכולים לקבר - - -

<היו"ר אמנון כהן:>
אני לא יודע. אני קטן. מה אתה רוצה? תסכולים של המדינה. אז בוא נשמע את כל התסכולים של כולם עכשיו, ונעזוב את הדיון הזה. יאללה, כל תסכול, תתחילו: 50 שנה אחורה – תסכולים. בבקשה. עכשיו מדברים על תסכולים.

<חנא סוייד:>
לא, תעזוב.

<עפו אגבאריה:>
בוא נשמע את עורך-הדין.

<היו"ר אמנון כהן:>
לא צריך. לעוד מישהו יש תסכולים? בבקשה, תמשיך עם התסכולים.
<הישאם יונס:>
אני אגיד לך, אם ירשו לי.

<היו"ר אמנון כהן:>
עד השעה 12 נשמע תסכולים.

<אחמד מלחם:>
אבו אחמד.

<הישאם יונס:>
לא. עזוב, אבו אנאס.

תסכולים: ב-1954 שכרנו את מר - - - כעורך-דין. הגענו לבית-המשפט העליון, שאמר: אני לא יכול להתערב בהחלטות כנסת. האדמה שלכם – אדמת אל-רוחה כולה – הופקעה למטרות צבאיות. אנחנו היינו תחת משטר צבאי ולא יכולנו לצאת לחדרה, לרופא. אחותי מתה בגלל שאבא שלי לא יכול לקבל רישיון, לקחת את אחותי לחדרה לרפא אותה. חזרתי מ"כדורי", ואני בוגר "כדורי" – בית-ספר הכי טוב שהיה במדינת ישראל – שאלתי: איפה אחותי? אמרו לי: האחות מתה. למה? אבא לא קיבל רישיון. זה תסכול אחד.
תסכול שני: האדמות שלי – למה בגבעת עדה יכולים לגדל רימונים? אני יכול לגדל רימונים ולייצא אותם ממדינת ישראל. לעזאזל, בדיוק כמו החקלאי בגבעת עדה. לא – זה שטח צבאי. לא יכלו. מדינת ישראל לא יכולה לגנוב. זו מדינה.

<אחמד מלחם:>
אבו אחמד - - - 

<הישאם יונס:>
לא יכולה לגנוב את הקרקע. רק רגע, מדינה לא יכולה לגנוב. אנחנו לא צריכים להתווכח בינינו. אני רוצה רק להסביר למכובד שאת האדמות האלו, ב-54', אנחנו הפסדנו בבית-המשפט העליון. אמרו שופטי בית-המשפט העליון: אנחנו לא יכולים להתערב בהחלטות הכנסת. ולכן, אדמות אל-רוחה הפכו להיות אדמות צבאיות. נהרגו לנו בערך חמישה או שישה ילדים, שבמקרה הלכו לשטחים, שטחי אש. הוא היה ראש המועצה. שטחי אש שהיו במרחק של 100 מטר מהבית האחרון. היה לי רישיון לציד, והיה מותר לי לצוד במרחק של 500 מטר מהישובים. אבל שטח אש יכול להיות במרחק של 100 מטר מחלון הבית האחרון. העסק הזה נגמר.

אתה יודע מה? אני רוצה לתרום למדינת ישראל הכול. אני אזרח מדינת ישראל, אבל תן לי לפחות את הזכות כמו כל האזרחים: לעבד את האדמה שלי שירשתי אותה בטאבו, דורות על דורות. אתה רוצה לעשות שוויון? קח מעין השופט, רמת השופט, דליה, רגבים, גל-עד – אלה קיבוצים שמקיפים אותנו, תיקח מהם אדמות. למה מהאדמות שלי?

<קריאה:>
- - -

<היו"ר אמנון כהן:>
אני מנהל את הדיונים, לא אתה. תמשיך, אדוני.

<הישאם יונס:>
ולכן, אנחנו סוחבים את התסכול. ולי פעם אמרו: אדוני, אתה הרי מבין ואתה אגרונום, אז בוא נעשה אתך הסדר קרקע – ניתן לך 30% מול הקרקע שלך, וניתן לך 70% כסף. לך, תקנה בזה פורפרות, לא יודע מה. אמרתי: לא, דונם על דונם. אמרו: איך? אמרתי: אני עכשיו בחור צעיר, חם. באתי מבית-הספר "כדורי", רוצה לעבד את השטחים שלי, אתה אומר: לא. השטחים הופקעו על-ידי מדינת ישראל. כל זמן שכנסת ישראל לא תתקן את העסק, העסק הזה לא יתוקן. ולכן, תלך. אמרתי: אתם יודעים מה? אני אחכה 50 שנה. עכשיו אני מחכה 60 שנה. אמרתי: אולי הילדים שלי – יכירו בהם, יהיו אזרחים. אתה יודע מה? אם אנחנו, שינוי הכי קטן בסטאטוס שלנו כאזרחי מדינת ישראל, המיעוט הערבי המוסלמי, האדמה לא היתה צריכה להגיע לוועדת הפנים והגנת הסביבה. בתוך שתי דקות היתה חוזרת לתושבים. כי זו האדמה שלהם, הם רוצים להתפרנס ממנה. אני לא נגד אף-אחד.

<קריאה:>
- - -

<הישאם יונס:>
אני רק מבקש את הזכות שלי.

הוא רוצה לשמוע אותי. אתם לא רוצים לשמוע.

<קריאה:>
אבו אחמד.

<חנא סוייד:>
הוא רוצה לשמוע, כן.

<קריאות:>
- - -

<חנא סוייד:>
מדבר דברי טעם.

<הישאם יונס:>
מי אמר שידבר דברי טעם?

<חנא סוייד:>
אתה מדבר דברי טעם.

<הישאם יונס:>
סליחה.

<היו"ר אמנון כהן:>
בית-הספר "כדורי" השקיע בך. אבל תמשיך.

<עפו אגבאריה:>
בואו נמשיך עם עורך-הדין.

<הישאם יונס:>
אני מכבד את האנשים. אני רוצה להפסיק את דבריי.

<חנין זועבי:>
אנחנו בשעה 12 מסיימים.

<חוסני אבו חוסין:>
החלקה הזאת – שטח של 30 דונם. החבר שלנו, שי, פשוט לא אמר אמת. בשנת 1953, אכן באה מדינת ישראל, באמצעות שר האוצר, והפקיעה, על-פי חוק רכישת מקרקעין, עשרות דונמים. ככל שמדובר בחלקה הזאת, לא הפקיעה את כל החלקה. הפקיעה, בסך-הכול, משטח של 30 דונם – 17 דונם. כאן אני מחזיק את נסח הרישום. כתוב: ראה תיק רכישת מקרקעין, מספר כך וכך, שטח של 17,500 מטר – 17 דונם וחצי בערך, מתוך השטח הכללי של החלקה. 

<היו"ר אמנון כהן:>
שלושת הדונמים נשארו עדיין?

<חוסני אבו חוסין:>
כן.

<היו"ר אמנון כהן:>
נשארו. שלושת הדונמים נשארו. לא הופקעו.

<חנא סוייד:>
לא שלוש.

<היו"ר אמנון כהן:>
13.

<חוסני אבו חוסין:>
נשארו 13.5.

<היו"ר אמנון כהן:>
הנטיעות היו ב-13 הדונם האלה?

<חוסני אבו חוסין:>
כן.

<היו"ר אמנון כהן:>
הנטיעות האלה של 350 עצי זית.

<חוסני אבו חוסין:>
ברשותך, רק תן לי להמשיך.

<היו"ר אמנון כהן:>
אני לומד בשביל לדעת איך "לתת להם בראש" אחר-כך.

<חוסני אבו חוסין:>
והחלקה הזאת – כל החלקה, כל המתחם הזה בכללותו – היה שטח אש. שטח אש שקוראים לו: שטח אש 105. עד שנת 2000.

<היו"ר אמנון כהן:>
כל ה-30 דונם?

<חוסני אבו חוסין:>
לא. כל המתחם הזה שקוראים לו: רוחה, ובין היתר - - -

<קריאה:>
כולל.

<עפו אגבאריה:>
כולל את 30 הדונם האלה.

<חוסני אבו חוסין:>
בשנת 2000 קמה מדינת ישראל, והקימה ועדת שרים לענייני ערבים – - - - הממשלה, והכנסת, וכל מי שלא יהיה.

<היו"ר אמנון כהן:>
והשר שהיה?

<חוסני אבו חוסין:>
ועשו, מה שנקרא: הסכם אל-רוחה. וזהו ההסכם. הסכם שנחתם על-ידי אדון שאול מופז, - -

<קריאה:>
מופז כרמטכ"ל.

<חוסני אבו חוסין:>
- - כשר הביטחון. על-ידי ראש עיריית אום אל-פחם, בזמנו, שייצג את כל האנשים האלה, בשם מדינת ישראל – יושב-ראש ועדת השרים לענייני האזרחים הערבים, וצוות המשא-ומתן. ונקבע כאן מה שנקבע. נקבע כאן דבר פשוט.

זה התשריט של אל-רוחה. האדון מופז, רב אלוף, כיבד אותנו בחתימה שלו, ב-31 בדצמבר 2000. כל השטח הזה היה שטח אש. באה מדינת ישראל, ואמרה דבר פשוט: השטחים האלה שאינם צבועים, הם שטח אש פעיל. השטחים המסומנים כאן באדום, הם יוצאים משטח האש בכלל.

<היו"ר אמנון כהן:>
וזה 30 הדונמים הללו?

<חוסני אבו חוסין:>
לא, רק רגע.

השטחים הצבועים בכחול, הם שטח אש באופן חלקי. אנחנו צריכים את זה, אולי לשבוע או לשבועיים בשנה. אבל האנשים יכולים להיכנס לשטחים האלה, ולעבד אותם.

איפה אנחנו מוצאים את החלק הזה – המתחם הזה – שאנחנו מדברים עליו? אנחנו מדברים על 12,150 - - -

<היו"ר אמנון כהן:>
זה איפה שהיום - - -

<חוסני אבו חוסין:>
כן, זה המתחם הזה.

<היו"ר אמנון כהן:>
אבל פה זה שטח אש.

<חוסני אבו חוסין:>
כן.

12,150 מטר שטח אש. אבל ככל שמדובר בחלקה 18 – חלקה 18 היא החלקה הזאת.

<עפו אגבאריה:>
שמסומנת בכחול.

<חוסני אבו חוסין:>
כל המתחם הזה, הוא שטח אש באופן חלקי. דהיינו, מדינת ישראל צריכה את זה שבוע-שבועיים בשנה.

<היו"ר אמנון כהן:>
ואפשר לעבד אותה?

<חוסני אבו חוסין:>
ואפשר לעבד את המקרקעין האלה.

יותר מזה, בזמנו, כאשר מדינת ישראל הפקיעה את השטחים האלה, אמרו דבר פשוט: אנחנו צריכים את זה לצרכי ביטחון ולצרכי התיישבות. במקרה הזה, בקשר לחלקה הזאת, הסכם אל-רוחה אומר דבר פשוט – נספח למסמך ההבנות בעניין אדמות אל-רוחה. בקשר לחלקה הזאת ולחלקות אחרות, כתבו כאן: המתחמים האלה יעברו לתחום השיפוט של המועצה המקומית, כפר ערערה. דהיינו, אנחנו לא צריכים את זה להתיישבות, אנחנו לא צריכים את זה לביטחון, וזה אמור לעבור לאנשים. יש מקום להחזיר את זה לאנשים.

<היו"ר אמנון כהן:>
מי אמר את זה?

<חוסני אבו חוסין:>
זה הסכם אל-רוחה. אלה החתימות. "להלן רשימת הגושים והחלקות, אותם יש לצרף לתחום שיפוט המועצה המקומית, כפר ערערה". צריך לצרף.

<היו"ר אמנון כהן:>
זה השטח הזה?

<חוסני אבו חוסין:>
כן.

חלקות 18, 11, 16, 17 – 1,250.

<היו"ר אמנון כהן:>
איפה הן? כל אלה?

<חוסני אבו חוסין:>
כאן. כל אלה. צריך לצרף אותן. זה 122 דונם, ויש חלקות אחרות.

אז האנשים האלה, כמו אזרחים טובים, נכנסים בינואר, נוטעים שם עצים. ומה שהוא אמר כאן, שזו פלישה טרייה – זה שקר גס. זו לא פלישה טרייה. בינואר נכנסו, נטעו 200, 300, 400 עצים. נזכרים לאחר חמישה חודשים. לא דובים ולא יער. אין חוק מקרקעין. מכניסים את הסיירת הירוקה – את הוונדליזם שלהם – ועוקרים את כל העצים. הרי מבחינת החוק – תאר לעצמך שאני היום אסחב ממך משהו. במקום שתלך למשטרה ותתלונן, או שנלך לבית-המשפט, אתה בא ויורה בי. אתה רוצח אותי.
<היו"ר אמנון כהן:>
לא, הוא שלח נציג שכאילו פלשתם. והיה צריך לבוא מישהו ולהגיד: אני לא פלשתי, זה - - -. זה שלי.

<חנין זועבי:>
הם אמרו.

<חוסני אבו חוסין:>
בהנחה שאנחנו פלשנו, אוקיי? אנחנו פלשנו, מה עושים? שולחים מכתב. יש חוק. הולכים לבית-המשפט, ומוציאים צו לסילוק יד. אבל לא באים:  לנו יש את הכוח, ואתם תעופו מאיתנו.

ולאחר שהם עוקרים את כל העצים, מרימים טלפון למר מוסטפא מסעוד, ואומרים לו: תבוא, אנחנו רוצים לפצות אותך. ולא רק זאת, אלא הם עשו זאת פעמיים: בעשרים לאפריל 2012, ובשלושים למאי 2012. או שאנחנו מדינה מסודרת, או שיש פה וונדליזם.
<היו"ר אמנון כהן:>
תודה.

<חוסני אבו חוסין:>
אני מודה לך.

<היו"ר אמנון כהן:>
מר קרפ, תסתכל על המפה. אני רוצה ללמוד ולראות – אם עשינו עוול, צריך לתקן. אם לא, תן לי הסברים.

<עפו אגבאריה:>
אולי תשמע גם את הבעלים, מר מוסטפה ג'מאל.

<היו"ר אמנון כהן:>
דקה. קודם-כל, המדינה.

<שי קרפ:>
12,150.

<היו"ר אמנון כהן:>
כן, זה בחלקות האלה, בכחולים – בוא, עורך-הדין המלומד. פה יש שטח שאין בו בעיה. פה יש שטח שמידי פעם, שבוע בשנה, צריכים פה, אבל אפשר לעבד. הם קיבלו אישור שאפשר לעבד. אז הוא אומר שהיה בשטחים האלה - - -
<חוסני אבו חוסין:>
- - - בחלקה הזאת - - -
<היו"ר אמנון כהן:>
אז הוא אומר שאפשר לגדל.

<חנא סוייד:>
אתה מכיר את ההסכם? אתה מכיר את המפה?

<שי קרפ:>
אני מכיר את ההסכם. אני מכיר את המפה.

<היו"ר אמנון כהן:>
רגע, אנחנו מסכימים, כולנו, שזה בשטח הזה.

<חוסני אבו חוסין:>
כאן עקרת את העצים?

<היו"ר אמנון כהן:>
כן, הוא יודע. כן, הוא אומר כן.
<חוסני אבו חוסין:>
איך עקרת? אני לא יודע.
<היו"ר אמנון כהן:>
בואו נראה.
<שי קרפ:>
- - -

<היו"ר אמנון כהן:>
למה אפשר להגיד שאתה חושב שהם פלשו? ואז אתה אומר: אדוני, פלשת. מה הדרך שלך?
<שי קרפ:>
יש כמה חוקים שאנחנו מטפלים בהם. בסילוק פולשים אנחנו מטפלים – החוק התווה לנו מספר דרכים.
<חנין זועבי:>
לפי מדינת ישראל אנחנו פולשים, מה לעשות?

<הישאם יונס:>
- - -, אני לא מבין.

<חנין זועבי:>
זה לפי מדינת ישראל. לפי מינהל מקרקעי ישראל אנחנו פולשים.

<הישאם יונס:>
אנחנו פולשים.

<חנין זועבי:>
הרי כולנו פולשים.

<היו"ר אמנון כהן:>
חברת הכנסת זועבי, בואי נשמע.
<חנין זועבי:>
- - -

<הישאם יונס:>
מימיו של דוד המלך אני בערערה, איזה פולש? תתבייש שאתה אומר "פולשים".
<היו"ר אמנון כהן:>
אני גם יכול לפלוש לשטח של המדרכה.
<חנין זועבי:>
אבל הם לא פולשים. הם לא פולשים. - - - פולשים.

<היו"ר אמנון כהן:>
אני פלשתי לשטח של המדרכה.

<חנין זועבי:>
אם הכנסת מקבלת שהם פולשים, אז למה אנחנו פה? אם מקבלים את ההגדרה הזאת, אז למה אנחנו פה? לא מקבלים את ההגדרה הזאת.

<היו"ר אמנון כהן:>
פולשים – גם אני יכול להיות פולש.

<חנין זועבי:>
זו הבעלות שלנו. המדינה פלשה, לא אנחנו. אנחנו לא פלשנו. במקרה הזה, ובכל המקרים המדינה פלשה, דרך אגב.

<היו"ר אמנון כהן:>
אני גם יכול להיות פולש כאזרח יהודי, לא משנה.

<חנין זועבי:>
לא, הערבים אף-פעם לא פלשו, כי כל האדמות שלהם.
<היו"ר אמנון כהן:>
לא נכון. לפני 3,000 שנה הכול היה שלנו. סליחה. יש לנו ויכוח אידיאולוגי על זה. את רוצה אידיאולוגיה? בואי נעשה אידיאולוגיה.

<חנין זועבי:>
זה ויכוח - - -

<היו"ר אמנון כהן:>
במשך 3,000 שנה הסבא שלי היה פה. איפה היינו אתמול? בגלבוע. ראינו שם קרבות של שאול המלך, ודוד המלך.

<חנין זועבי:>
במקרה של 48', מדינת ישראל פלשה.

<היו"ר אמנון כהן:>
לא. אתם פלשתם למדינת ישראל לפני 3,000 שנה. אז נתחיל באידיאולוגיה? עזבי את זה עכשיו. השתילים עכשיו.

<עפו אגבאריה:>
אז בוא נקרא את הספר של פרופסור שלמה זנד, שאומר דברים אחרים לגמרי.
<היו"ר אמנון כהן:>
לא נכון. לא. הוא אומר - - -
<עפו אגבאריה:>
טוב, לא חשוב.

<חנין זועבי:>
אז שלא יגיד: פולשים.

<היו"ר אמנון כהן:>
אני גם יכול להיות פולש. אני. אני יכול להיות פולש?

<חנין זועבי:>
אתה יכול. אם אתה פולש, נגיד פולש.

<אחמד מלחם:>
חברת הכנסת זועבי, זה דווקא טוב לנו שיגיד פולשים, ונראה מי פולש. רק שיגיד לנו מתי עקרתם – אתם, מינהל מקרקעי ישראל – מתי נכנסתם לשטח ועקרתם?

<היו"ר אמנון כהן:>
אתה אמרת שההסכם - - -

<אחמד מלחם:>
באיזה תאריך?

<חנא סוייד:>
יש לי שתי שאלות. אני מבקש להתייחס: העורך-דין טען כאן – ואני מאמין לו – שעל-פי רישום, על-פי זכויות רשומות, יש עדיין 13, 14 דונם שהם בבעלות משפחת ג'מאל.

<שי קרפ:>
נכון.

<חנא סוייד:>
אז זה דבר ראשון.

דבר שני, אז אם אין חלוקה מוסכמת ויש לי לפחות מחצית מהקרקע, אתה לא יכול להגיד לי: פולש, כי זו קרקע שרשומה – לפחות חלקה – על השם שלי.
<היו"ר אמנון כהן:>
מה השאלה?

<חנא סוייד:>
רגע, קודם-כל, זה אומר שאני לא פולש בקרקע הזאת, גם רשמית. גם על-פי החוקים - - -
<היו"ר אמנון כהן:>
- - - עדיין שלך.

<חנא סוייד:>
הדבר השני: אתה אמרת "פלישה טרייה". מתברר שזה לא בדיוק טרייה, וזה מאד משנה, אדוני היושב-ראש, לגבי מה מינהל מקרקעי ישראל יכול לעשות – אם זו פלישה טרייה או לא טרייה.
אתה אומר: הרמנו טלפון, והוא בעצמו עקר 200 שתילים. אתה ראית אותו שהוא עקר? אז למה אתה לא מאמין לו שהוא אומר שהצבא עקר.
<שי קרפ:>
אני אענה לך.

<חנא סוייד:>
תענה לי. אני מקווה שאתה תענה עובדתית, ולא פרשנות.

<שי קרפ:>
עובדתית.

<חנין זועבי:>
אידיאולוגית. לא אידיאולוגיה.

<היו"ר אמנון כהן:>
הוא פקיד. אידיאולוגיה זה לא פה.
<שי קרפ:>
אני רוצה לציין שאנחנו אנשי מקצוע, - - - את הנושא המקצועי.
לעניין ההגדרה של השטח: השטח נרכש על-ידי מדינת ישראל על-פי תשריט. זאת אומרת, השטח מוגדר.

<עפו אגבאריה:>
הנה, עוד פעם אתה אומר: "נרכש", כאשר הוכח שזה הופקע.

<שי קרפ:>
כי זה חוק.

<אחמד מלחם:>
אפשר להוכיח את זה אחר-כך - - -

<מוסטפא ג'מאל:>
אולי אחרי שאני אדבר, תן לאדון שידבר.

<קריאה:>
לא.
<מוסטפא ג'מאל:>
אני בעל האדמה. אני בעל העצים. - - - לומר את שלי.
<חנא סוייד:>
הוא בעל האדמה. רעיון טוב. תן לו. תפדל.

<מוסטפא ג'מאל:>
ההיסטוריה של האדמה הזאת, האדמה שלי. זה הקושאן שלי.

<היו"ר אמנון כהן:>
מה שמך לפרוטוקול, ידידי?

<חנא סוייד:>
מר מוסטפה ג'מאל.

<היו"ר אמנון כהן:>
מר מוסטפה ג'מאל. בבקשה, אדוני.

<מוסטפא ג'מאל:>
ראש המועצה המקומית לשעבר של ערערה, במשך שתי קדנציות.
<היו"ר אמנון כהן:>
תהיה בריא. בבקשה, עכשיו תתחיל.

<חנא סוייד:>
הוא משורר וסופר.

<מוסטפא ג'מאל:>
אני הייתי יועץ לשר. אני ראש ועדת התכנון והבנייה בעירון. בבחירת ראשי המועצות וראשי הערים במשולש הצפוני – מכפר זלפה ועד כפר ג'ת. חדר אחד לא נהרס בתקופתי. תרבות המדינה הזאת – אני הייתי בגיל 13. אני יודע את ישראל כמוכם, ויותר מכם.

אני עיתונאי. אני ראש מערכת אל-דיאר במשך שמונה שנים, בנצרת.

<חנא סוייד:>
עיתון.

<מוסטפא ג'מאל:>
בשנת 1949 עברו המשולש הצפוני והמשולש הדרומי למדינת ישראל. הממשל הצבאי בזמנו, לקח טרקטור ועשה תלם מכפר מועאויה במזרח, ועד לכפר קרע במערב, ואמר: מה שבפנים, מופקע. 21,000 דונם לכפר ערערה נשארו מופקעים.
החלקה הזאת - - -, לקחו ממנה אולי חצי דונם. הייתי עם המנוח, אבא שלי, שאמר לי: לקחו חצי דונם. אמרתי לו: אולי בטעות, הטרקטור לא מדייק.

בסופו של דבר, זה לפי הסכמי רודוס, ולא הסכמי אוויר. אנחנו עברנו למדינת ישראל, ואמרו לנו: הבונקרים שלכם היו כאן, באדמה שלי. - - - שלכם. והשאר, זה לא לחיים.
אנחנו עיבדנו את האדמה כל הזמן. עד היום, אני פולש ואתה לא פולש? לאיפה אתה פולש? האדמה שלי. למה לך? למה - - -? אני משלם את המיסים שלה עד היום. מה יש לכם? מה קרה לכם?
<היו"ר אמנון כהן:>
מר מוסטפא ג'מאל, דבר אליי. אני הפולש, אני הבעיה.

<מוסטפא ג'מאל:>
לא, אתה לא.
<היו"ר אמנון כהן:>
הוא פקיד.

<מוסטפא ג'מאל:>
אתה דתי, כמוני קצת.

<היו"ר אמנון כהן:>
לא, זה בסדר.

<קריאות:>
- - -

<היו"ר אמנון כהן:>
דבר אליי. אני הבעיה.

<חנין זועבי:>
- - - דתי, רוצה את האדמה. הוא דתי שרוצה את האדמה.

<עפו אגבאריה:>
בעיקר הדתיים רוצים את האדמה.
<מוסטפא ג'מאל:>
את האדמה אנחנו עיבדנו.

<היו"ר אמנון כהן:>
אנחנו אמרנו דתיים, והדתיים שלנו אמרו: - -

<קריאה:>
האלוהים שלנו אחד.

<היו"ר אמנון כהן:>
- - קדושת האדם, גדולה יותר מקדושת האדמה.
<חנין זועבי:>
אבל פה אין גם קדושת אדם.
<עפו אגבאריה:>
הלוואי.

<מוסטפא ג'מאל:>
אבל - - - אותו.

<חנין זועבי:>
פה אין קדושת אדם. לא אדמה, ולא אדם.

<היו"ר אמנון כהן:>
הדתיים שלנו אמרו שחיי אדם, הרבה יותר יקרים מהאדמה.

<חנין זועבי:>
לא הנחתם - - -
<הישאם יונס:>
"גר אל תלחץ ואל תונה, כי גרים הייתם בארץ מצרים".

<היו"ר אמנון כהן:>
ודאי.

<הישאם יונס:>
תזכרו את זה.

<היו"ר אמנון כהן:>
אנחנו היינו גרים.

<הישאם יונס:>
- - - עם כיפה, ואני מאד מכבד את זה.
<היו"ר אמנון כהן:>
תהיה בריא.

<מוסטפא ג'מאל:>
אנחנו עיבדנו. לפעמים נתנו לאנשים אחרים לעבד את האדמה, כל הזמן. ואחר-כך רצינו לנטוע עצים, עצי זית. האמת, בתחילת השנה אנחנו נטענו את זה. נכנסו לשם בולדוזרים, - - -
<היו"ר אמנון כהן:>
זאת פעם ראשונה בשטח הזה, או שבכל שנה אתם עושים?
<מוסטפא ג'מאל:>
זה שלנו.

<קריאה:>
בכל שנה.

<חנא סוייד:>
הוא מעבד. יש המשכיות של עיבוד.

<היו"ר אמנון כהן:>
לא. השאלה שלי היא: בשטח הזה, עורך-הדין אמר - - -

<קריאה:>
בחלקה שלנו.

<היו"ר אמנון כהן:>
בכל שנה היה שם?

<חנין זועבי:>
בכל שנה.

<קריאה:>
כן, בטח.

<פתחי מרזוק:>
עיבדו את זה באופן עונתי: חיטה ושעורה.

<היו"ר אמנון כהן:>
בכל שנה? או שהשנה היתה הפעם הראשונה?

<מוסטפא ג'מאל:>
אני לא יודע.
<היו"ר אמנון כהן:>
לא, אני רוצה תשובה בטוחה. "לא יודע", זה לא טוב לי.

<קריאה:>
לא, לא. אני בטוח שכן.

<היו"ר אמנון כהן:>
אני רוצה לדעת אם זה היה רק השנה, או שמשנת 47' אתה נוטע פה?

<מוסטפא ג'מאל:>
מתחילת השנה הזאת.
<היו"ר אמנון כהן:>
פעם ראשונה בשטח הזה?

<קריאות:>
- - -

<מוסטפא ג'מאל:>
בכל השנים.
<חנין זועבי:>
- - -

<קריאות:>
- - -

<חנא סוייד:>
מה שאני הבנתי ממה שהוא אמר, שהם מעבדים את הקרקע. מעבדים, יעני פלחה. 
<קריאה:>
פלחה, שעורה, חיטה, - - - – כל הזמן.
<חנא סוייד:>
השנה הם נטעו עצים. אבל כל הזמן - - -

<עפו אגבאריה:>
פעם ראשונה שהם נטעו עצים, אבל בכל השנים נוטעים חיטה ושעורה – למה? כי זה רק בתקופה מסוימת. עכשיו הם כבר לא יכולים לעשות את זה בכל - - -
<פתחי מרזוק:>
כי אין שם מים. באזור אין - - -

<היו"ר אמנון כהן:>
זה חדש.

<עפו אגבאריה:>
גם אין מספיק כוח-אדם, אז - - - את זה.

<היו"ר אמנון כהן:>
עצי זית זה חדש.

<עפו אגבאריה:>
עצי זית.

<היו"ר אמנון כהן:>
סיימת, אדוני?

<מוסטפא ג'מאל:>
לא.

<חנא סוייד:>
תגיע למקרה.

<היו"ר אמנון כהן:>
עד השעה 12 אתה יכול לדבר.

<קריאות:>
- - -

<מוסטפא ג'מאל:>
אז בא הצבא.

<חנא סוייד:>
אתה אולי רוצה. אני לא רוצה.

<עפו אגבאריה:>
אני יודע. אבל אנחנו רוצים משהו, תכל'ס.

<קריאה:>
אני גם רוצה.

<עפו אגבאריה:>
אנחנו לא רוצים סתם להעביר את הזמן.

<היו"ר אמנון כהן:>
בן-אדם מכובד.
<מוסטפא ג'מאל:>
ב-20 לאפריל בא הצבא – כ-20 איש – ואמר לרועים, ולכל מיני חקלאים: תתרחקו מכאן.
<חנא סוייד:>
איך אתה יודע שזה צבא?

<מוסטפא ג'מאל:>
כי הרועים והאזרחים שהיו שם, שגורשו מהסביבה, אמרו לי.

<היו"ר אמנון כהן:>
אולי זה הפקח - - -

<מוסטפא ג'מאל:>
למחרת אנחנו היינו שם.

<חנא סוייד:>
אז זהו, בגלל זה אני שואל.

<היו"ר אמנון כהן:>
אולי זה היה פקח של המשטרה הירוקה.
<מוחמד ג'מאל:>
סליחה, אני הלכתי לרועה.
<היו"ר אמנון כהן:>
אתה היית שם? אתה רועה?
<קריאה:>
לא.

<מוחמד ג'מאל:>
אני האח שלו.

אני הלכתי לרועה שם, שהיה בסביבה, והוא אמר לי - - -

<היו"ר אמנון כהן:>
אולי הוא לא מבדיל בין פקח לצבא?

<מוחמד ג'מאל:>
סליחה. 15 חיילים באו עם תכנית, פרשו אותה שם, ביער, והתחילו להוציא את העצים. יש עד ראייה שהיה במקום, שסילקו אותו. וזה צבא. איזה בן-אדם לא מבדיל בין צבא? בן-אדם מבוגר לא מבדיל בין צבא ל - - -

<חנא סוייד:>
סתם אנשים.

<מוחמד ג'מאל:>
לא. צבא. צבא, צבא. בניהם היה גם דובר ערבית.

<עפו אגבאריה:>
- - - גם-כן לובשי מדים? הם לובשי מדים?

<מוחמד ג'מאל:>
כן, לובשי מדים.

<מוסטפא ג'מאל:>
חוץ מזה, הצבא הודה בזאת לראש ועדת האדמה באום אל-פחם. הוא הודה, והוא מוכן לתת פיצויים. הוא מצטער.

<היו"ר אמנון כהן:>
מי?

<חנא סוייד:>
הצבא.

<מוסטפא ג'מאל:>
הצבא אמר לראש ועדת אדמות אל-רוחה באום אל-פחם – היתה שם ישיבה אחרי יומיים, והם אמרו את זה, שהם מודים בזאת. - - -
<חנא סוייד:>
אדוני היושב-ראש, היה לי קשר - - -
<חנין זועבי:>
הצבא אמר לכנסת שהוא לא עשה את זה. שתדעו.

<היו"ר אמנון כהן:>
כן.

<חנא סוייד:>
אדוני היושב-ראש, היה לי דיבור עם יושב-ראש הוועדה שעבדה, ושהיתה פרטנר בהסכם אל-רוחה. הוא מהנדס מאום אל-פחם, והוא מאד פעיל. והוא עדיין עוקב, ויש לו קשרים עם הצבא בקשר להסדרים הזמניים, כפי שתיאר אותם עורך-הדין.

<היו"ר אמנון כהן:>
מה הוא אומר?

<חנא סוייד:>
הוא אמר שהוא פנה לצבא. הצבא אמר לו במפורש: נכון, אנחנו פלשנו. זה היה בטעות. ואנחנו נפעל שזה לא יחזור על עצמו.
<היו"ר אמנון כהן:>
מה אתה אומר?

<שי קרפ:>
אני לא מכיר את - - -

<חנא סוייד:>
כי אתה אמרת ש-200 עצים נעקרו, ואתה לא יודע מי עקר אותם.

<אחמד מלחם:>
לא, הוא אמר שמר מוסטפא ג'מאל עקר אותם.
<חנא סוייד:>
שמר מוסטפא ג'מאל עקר אותם. מר מוסטפא ג'מאל פתאום קיבל קריזה, ועקר אותם.

<חנין זועבי:>
לא - - -

<מוסטפא ג'מאל:>
האיש עוד חי ונמצא באום אל-פחם. וזו היתה מסיבת עיתונאים מוקלטת.

<היו"ר אמנון כהן:>
הבנתי.

<קריאה:>
גם אתה חי.

<היו"ר אמנון כהן:>
תודה. אני חייב גם תשובות. לשמוע תשובות.

<מוסטפא ג'מאל:>
תשמע לי, אני רוצה להגיד לך רק שני משפטים.
<היו"ר אמנון כהן:>
עוד מעט.

<מוסטפא ג'מאל:>
אני קצת מבוגר – בשנות השישים היתה מחלקה ערבית בהסתדרות. ובכל כשלון שהיה, מטילים על הערבים. וכיום חוזרים על אותו הדבר. אני לא יודע, אנחנו מדברים כל מיני דברים טובים על מדינת ישראל, וכיום כאילו אנחנו - - - בשקר.
<חנין זועבי:>
- - -

<מוסטפא ג'מאל:>
איזה שקר? למה? השיר שלי, של השלום, תלוי באום אל-פחם – בבית-הספר אל-זהרה באום אל-פחם: על השלום, על אחוות העמים, על אחים ובני הדודים, על המתים. על כל זה.

<אחמד מלחם:>
לא כתבת על הפקעת אדמות, מה לעשות?

<מוסטפא ג'מאל:>
למה לכם? מה יש לנו? מה עשינו? למה כל זה?

<אחמד מלחם:>
למה לא כתבת על הפקעת אדמות, מר מוסטפא ג'מאל?
<חנין זועבי:>
בדיוק. היית צריך שיהיה על הפקעת אדמות.

<חנא סוייד:>
מר קרפ, אתה לא ענית לי בקשר לבעלות המשותפת.
<מוסטפא ג'מאל:>
זו דעתכם, שאנחנו נטענו בלילה? אתם לא מתביישים? מי נכנס לשם בלילה? אנחנו בלילה, לפני כמה ימים? לפני חמישה חודשים נטענו את זה. למה השקר? אתם רוצים לסחוב אותנו – רציתם בשלישי לחודש, כי ידעתם שברביעי לחודש אנחנו הולכים לנטוע את זה מחדש.
אתם הוצאתם את זה לעיתונות העברית, בלכלוך הזה. כאלו אנחנו פולשים לשם, ואתם הכנתם את הצבא ואת המשטרה על-מנת שנתנגש. אנחנו לא אנשי דמים – יש חוק, ויש לנו זכויות, ואנחנו נלחמים על זה עד הסוף.
תודה רבה.

<חנין זועבי:>
אולי יש חוק.

<חנא סוייד:>
תתייחס לעניין של הבעלות המשותפת, לעניין של מי - - -
<שי קרפ:>
יש בעלות משותפת, אבל הרכישה שלנו – ההפקעה שתרצו לקרוא לזה כאן – בוצעה על-פי תשריט, והשטח מאד מוגדר. הפינוי שלנו נעשה מהשטח המוגדר – 17.5 דונם – משם בוצעה - - -

<חוסני אבו חוסין:>
איפה התשריט הזה?
<שי קרפ:>
התשריט נמצא בילקוט - - -

<חוסני אבו חוסין:>
אני הזמנתי את תיק הטאבו, ותיק הטאבו איננו. מישהו דאג להעלים אותו.

<שי קרפ:>
יש ילקוט - - -

<חוסני אבו חוסין:>
אדוני, תביא לי את התיק הזה. אני הזמנתי את התיק לפני שבועיים-שלושה. מה אתה מספר סיפור?
<חנין זועבי:>
נעלם? מה זאת אומרת נעלם?
<חוסני אבו חוסין:>
העלימו אותו.

<היו"ר אמנון כהן:>
תביא לי את התשריט שלכם – 17.5 דונם. הוא אומר שהוא אמר להוריד את העצים מה-17.5 דונם שהיו בהפקעה. לא מה-13 דונם.

<אחמד מלחם:>
למי אמר? איך? באיזה אמצעי הוא אמר את זה?

<היו"ר אמנון כהן:>
תיכף ידידי. בשביל זה אנחנו בוועדת הפנים.

<חנא סוייד:>
רגע, אז ה-200 עצים שמר מוסטפא ג'מאל – על פי הטענה – הוריד, הם מהחלק שלך או מהחלק שלו?
<שי קרפ:>
מהחלק שלנו.

<חנא סוייד:>
מהחלק שלך?

<אחמד מלחם:>
אתם הגדרתם את זה?
<חנא סוייד:>
נו, אז מה יש לך אצלו? אז מה הבעיה?

<מוסטפא ג'מאל:>
תשאל אותו למה נטעתי עצים.

<חנא סוייד:>
אז למה אתה השלמת אחר-כך?

<מוסטפא ג'מאל:>
- - - מהחלקה, ושאר החלקה נשארה לנו. אם זה שלכם, אז למה?
<היו"ר אמנון כהן:>
של מי? בבעלות של - - -

<שי קרפ:>
זה תשריט הרכישה.

<היו"ר אמנון כהן:>
תתאים אותו למפה שלנו, פה. תראה לי, אחד על השני. תגיד לי איפה אנחנו. של מי השטח הזה?

<שי קרפ:>
זה הפרסום.

<היו"ר אמנון כהן:>
ממתי זה?

<שי קרפ:>
מ-53'.

<היו"ר אמנון כהן:>
- - -

<שי קרפ:>
זה השטח שאנחנו פינינו.
<היו"ר אמנון כהן:>
אוקיי. אבל מאיפה אני יודע ש-350 העצים האלה, היו ב-17 דונם או ב-13 דונם שלהם?

<שי קרפ:>
אני הייתי שם, ואני גם וידאתי יחד עם המפקח - - -. ואני נכחתי בפינוי.

<חנא סוייד:>
איך? איך אתה יודע? תגיד. תגיד לי איך.
<היו"ר אמנון כהן:>
אבל הם טוענים שלא.

<פתחי מרזוק:>
היה מודד שהוציא - - -?
<חנין זועבי:>
זה לא מספיק שאתה היית בשטח.

<חנא סוייד:>
יש לך G.P.S.? אתה יודע על כל עץ?

<שי קרפ:>
יש לנו מכשירי G.P.S..

<חנא סוייד:>
לא.

<שי קרפ:>
כן, כן.

<היו"ר אמנון כהן:>
יש גם G.P.S.

<שי קרפ:>
יש לנו מכשירי G.P.S.. כל מפקח נע בשטח עם G.P.S.. עם מערכת שהוא רואה בה - - - בדיוק, בתמונה.

<חוסני אבו חוסין:>
ברשותך, זו חלקה תשע.

<שי קרפ:>
היא היתה פעם חלקה תשע?

<חוסני אבו חוסין:>
סליחה. לא זה אף-פעם - - -

<שי קרפ:>
רגע, אתה תיתן לי לסיים?
<חוסני אבו חוסין:>
אני לא רוצה להתווכח איתך. אני אומר שזו חלקה תשע, כאן רשום תשע. איפה חלקה 18? תגיד לי איפה חלקה 18?

<שי קרפ:>
שונה. מספר החלקה שונה בהמשך.
<חוסני אבו חוסין:>
איפה חלקה מספר 18?

<היו"ר אמנון כהן:>
זה 118?
<קריאה:>
- - -

<חנא סוייד:>
למה להאמין לך? למה אני צריך להאמין - - -? מר קרפ, למה אני צריך להאמין לך?

<חוסני אבו חוסין:>
זו מפה מנדטורית.

<היו"ר אמנון כהן:>
53'.

<חוסני אבו חוסין:>
הגוש הזה מוסדר כבר בשנת - - -

<היו"ר אמנון כהן:>
הוא מראה.

<חוסני אבו חוסין:>
לא מהיום.

<היו"ר אמנון כהן:>
הלאה, תמשיך.

<חוסני אבו חוסין:>
זו חלקה תשע.

<היו"ר אמנון כהן:>
בואו נלמד. אני רוצה לפתור את הבעיה.
<חנין זועבי:>
אבל אולי מי - - -

<היו"ר אמנון כהן:>
מתי שינו את זה? תענה לי מתי שינו?

<שי קרפ:>
אני רוצה להעיר את תשומת-הלב שאנחנו מתעסקים פה בנושא בעלויות. המפה הזו לא רלבנטית, כי ככל שיהיו הסכמים, או שטחי אש, או משהו – אנחנו פינינו את הקרקע על-סמך זה שהקרקע שממנה התפנתה, היא קרקע שנקנתה על-ידי המדינה. לכן, זה בשלב א' - - -
<חנא סוייד:>
אדרבה, אם אתה אומר שהקרקע הזו שוחררה מהשימוש הצבאי, אז אין כל-כך - - -

<שי קרפ:>
לא. היא נקנתה על-ידי מדינת ישראל, ולכן השימוש הצבאי לא קשור.
<חנא סוייד:>
לא חשוב. אנחנו לא מדברים על בעלות כאן.
<שי קרפ:>
על זה אנחנו מדברים.

<חנא סוייד:>
מה אנחנו פה בית-משפט לבעלויות?
<שי קרפ:>
על זה אנחנו מדברים.

<היו"ר אמנון כהן:>
אומרים שאני בבעלות שלי, ואתה נוטע את העצים בבעלות שלי. אז אני - - -

<חנא סוייד:>
אז תן לי להגיד לך, אדוני היושב-ראש: היום יש פסיקה במדינת ישראל, גם של בית-המשפט העליון – אם אנחנו בעלים בבעלות משותפת על קרקע, ואנחנו בריב. אם אני נוטע עצי זית, זה לא אומר שאני לקחתי את הקרקע, או שאני פלשתי לקרקע. הקרקע לא בורחת. אני לא שולח את זה לחוץ לארץ. הטענות שלך יכולות לעמוד בבית-המשפט.
לכן, מה שעורך-הדין אמר – זה מעשה של פורענות מצדך.

<היו"ר אמנון כהן:>
הוא אמר שאפשר לגדל - - -

<שי קרפ:>
לא.

<חנא סוייד:>
זה מעשה של פלישה. כי מה הוא עשה? הוא גידר? מה הוא עשה? הוא נטע עצים. את העצים האלה – גם בני יום, וגם אחרי עשר שנים – אתה יכול לתלוש אותם. להוציא אותם. אתה יכול לשים את הגבול איפה שאתה רוצה. לכן, אתה נקטת במעשה של בריונות.
<שי קרפ:>
אני פעלתי על-פי החוק.

<חנא סוייד:>
בקרן קיימת לישראל – יש פסיקה של בית-המשפט העליון.
<חוסני אבו חוסין:>
איזה חוק? - - -. מה אתה מספר - - -?
<חנא סוייד:>
הקרן הקיימת לישראל נוטעת בכל מקום. וגם באדמות שיש עליהן סכסוך, ובית-המשפט אמר: מותר להם. זה לא משנה שום דבר לגבי הבעלות של הקרקע. רק אתה, יש לך חשק להזיק לערבים.
<היו"ר אמנון כהן:>
מה הצהוב הזה?

<קריאות:>
- - -

<היו"ר אמנון כהן:>
אבל הוא לא השתלט על הקרקע. הוא רוצה רק לגדל - - -

<שי קרפ:>
הוא השתלט. אנחנו נאמני הציבור על הקרקע: גם שלו, גם שלו וגם של כל אחד אחר.

<היו"ר אמנון כהן:>
אז למה הוא אומר שהצבא התנצל?

<שי קרפ:>
אני לא יודע. אני באמת לא יודע מה הצבא התנצל. אנחנו מנהלים את אדמות המדינה, ולא הצבא.
<חנא סוייד:>
זה נכון.

<שי קרפ:>
הצבא מקבל קרקע להרשאה לשימוש, כזו או אחרת. היה פה איזה הסדר מבחינת השימוש, - - -
<מוסטפא ג'מאל:>
אתם באתם לכסות על מעשי הצבא.
<היו"ר אמנון כהן:>
אתה יודע שהצבא הגיע לשם? 20 חיילים הגיעו ואמרו למשפחה: תפנו, תעשו.

<שי קרפ:>
אני לא יודע אם הצבא - - -

<היו"ר אמנון כהן:>
בטוח - - -

<חנא סוייד:>
אם לא הצבא אז האנשים שלך. למה שלחת את האנשים שלך?

<היו"ר אמנון כהן:>
כי הוא פלש. - - - מבחינתו - - -

<חנא סוייד:>
אין "פלש". אני אומר לך: זו פעולה שלא תיעשה. זו בריונות. איך אתה שולח אנשים לעקור אדמות?
<היו"ר אמנון כהן:>
אבל זו קרקע שאינה שלו.

<חנא סוייד:>
אפילו. אבל יש סכסוך.
<שי קרפ:>
אין סכסוך.

<קריאה:>
- - -

<חנא סוייד:>
אבל אם בעלים של - - - הקרקע.

<שי קרפ:>
הבן-אדם מוזמן - - -. אם יש למישהו השגה בנושא של בעלות או משהו, הוא מוזמן - - -

<חנין זועבי:>
גם אם פלשו, הולכים לבית-המשפט. לא עוקרים עצים.
<חנא סוייד:>
אבל אתה מודה בזה. אתה מודה שיש לו מחצית הבעלות.

<שי קרפ:>
אני לא מודה. אני אומר שיש לו בחלק הדרומי של החלקה.
<חנא סוייד:>
יש לו חלק.

<שי קרפ:>
אבל ההפקעה היא על-פי תשריט מוגדר. הוא לא במשותף איתנו. צריך להבדיל בין הדברים.

<חנא סוייד:>
איך אתה מראה את זה?
<שי קרפ:>
הנה, אני הצבעתי במפורש. אני מראה גם פה איתור.

עכשיו, הסיפור פה זה פינוי של קרקע מפלישה טרייה.
<חוסני אבו חוסין:>
מה זה "פלישה טרייה"?

<חנא סוייד:>
זו לא פלישה טרייה. זה בטוח שלא.

<חוסני אבו חוסין:>
- - -. אתם עשיתם דין לעצמכם. נקודה. זהו. זה מה שעשיתם.
<שי קרפ:>
אם למישהו יש השגות על הבעלות שהיא רשומה כמו שראיתם, הוא מוזמן לפנות לבית-המשפט שישנה את הבעלות. אבל כל זמן שהבעלות - - - על שם מדינת ישראל, - -
<היו"ר אמנון כהן:>
בית-משפט, לא יעזור. לפנות לבית-המשפט.

<שי קרפ:>
- - התפקיד שלנו זה לשמור על הקרקע.

<חוסני אבו חוסין:>
בסדר. הוא היה צריך לפנות כדי שאני - - -

<היו"ר אמנון כהן:>
הוא לא עשה, אז - - -

<חוסני אבו חוסין:>
הוא עשה את זה. אנחנו כבר נעשה את זה.

<קריאה:>
- - -

<חנא סוייד:>
אז אני בסוף לא מבין מי עקר, לטענתו: האם זה הצבא, או אנשים שלך?
<שי קרפ:>
אני אמרתי: את רוב הפינוי ביצע, למיטב ידיעתנו, פינוי עצמי של הבן-אדם.

<חנא סוייד:>
אז הוא אומר לך שלא. הוא משוגע?
<שי קרפ:>
יש לי דיווח - - -

<מוסטפא ג'מאל:>
אתם נתתם שני דונם שגנבתם ממני בשנת 49', והשאר נשאר לי. אני זורע בו.
<חנא סוייד:>
מר מוסטפא ג'מאל, אתה עקרת עצים?

<מוסטפא ג'מאל:>
- - -
<אחמד מלחם:>
- - -

<חנא סוייד:>
מר מוסטפא ג'מאל, אתה עקרת עצים?
<מוסטפא ג'מאל:>
לא. איך אני - - - עצים? למה אני משוגע?

<חנא סוייד:>
מה הוא משוגע? הוא לא. - - -
<היו"ר אמנון כהן:>
- - - – לא משנה עכשיו. מה אתה מציע - - -?

<חנא סוייד:>
אני אומר שאם זה לא הוא – זה מה שהוא טוען – אז נכון שזה הצבא.

<היו"ר אמנון כהן:>
אבל הוא אומר שהוא לא התעסק בזה.

<חנא סוייד:>
מי?

<היו"ר אמנון כהן:>
קח, הנה.
<חנא סוייד:>
אבל יש לך עדים, מה הצבא? תראה, יש לי עדות מאדם מכובד: הוא מהנדס, הוא איש ציבור ממדרגה ראשונה. הוא אומר שהוא דיבר עם הצבא, והצבא אמר לו: טעות.
<היו"ר אמנון כהן:>
למה לא הזמנת אותו?
<חנא סוייד:>
אני הזמנתי אותו, אבל הוא לא יכול להגיע.
<אחמד מלחם:>
הוא עסוק היום.

<היו"ר אמנון כהן:>
גם - - - כתבו מכתב שהם לא - - -

<חנא סוייד:>
נכון.

<היו"ר אמנון כהן:>
מה אתה מציע?
<הישאם יונס:>
הנה, יש תמונות של העוקרים.

<מוסטפא ג'מאל:>
התמונות שלכם. זה בסיבוב השני, ולא בסיבוב הראשון. באתם לכסות על הצבא.

<היו"ר אמנון כהן:>
מי זה?

<מוסטפא ג'מאל:>
זה - - -

<קריאה:>
הוא היה שם.

<מוסטפא ג'מאל:>
- - -. לא היה בכלל.

<שי קרפ:>
אוקיי, זה שלנו. זה שלנו.

<מוסטפא ג'מאל:>
זה שלכם.

<היו"ר אמנון כהן:>
השטח של מי?

חבר הכנסת חנא סוייד, מה אתה מציע? - - -, אני לא יודע. אני הסתבכתי עם בעלויות, עניינים, סיפורים.
<עפו אגבאריה:>
נו, אתה רואה: אז הוא לא עקר.

<היו"ר אמנון כהן:>
לא, הוא עקר.

<עפו אגבאריה:>
לא היה פינוי אישי.

<היו"ר אמנון כהן:>
לא, הוא לא. - - -

<עפו אגבאריה:>
אז זהו. - - -. אז זה לא נכון.
<שי קרפ:>
אני, כשבאנו לבצע את הפינוי - - -
<קריאות:>
- - -

<היו"ר אמנון כהן:>
חבר הכנסת סוייד, - - - המשך עם הצבא, ועם עורך-הדין שלך שיבוא.
<חנא סוייד:>
בסדר. כן.

<היו"ר אמנון כהן:>
אנחנו נעשה דיון המשך.

<חנא סוייד:>
כן.

<היו"ר אמנון כהן:>
אז אני אסכם: אנחנו נעשה דיון המשך. אני הסתבכתי פה. אני אומר שאם המדינה אשמה, היא חייבת לפצות.
<חנא סוייד:>
אבל אני רואה שאתה השתכנעת חלקית, בטענות.
<קריאה:>
הוא - - -

<חנא סוייד:>
אתה איש אמין. אתה לא יכול להתנכר לעובדות כל-כך קולעות.

<היו"ר אמנון כהן:>
לא, אני לא יודע. הוא, מצידו, בגרסה שלו, צודק. אתם, בגרסה שלכם - - - יש בסיס.

<אחמד מלחם:>
הוא בכלל משקר.

<חנא סוייד:>
אז נקיים דיון.

<היו"ר אמנון כהן:>
חסר לנו הבסיס של הצבא. כי גם חצי מהעצים נעקרו, ואף-אחד לא יודע מי.

אז אנחנו נעשה דיון. ואני דורש שיבוא ויגיד פה שאף-אחד לא היה, לא משנה מי – הנציג של האזור הזה, שיבוא מהצבא. ואתה תדאג, חבר הכנסת סוייד, שהאיש ההוא יבוא בתיאום עם מנהלת הוועדה. אז איש הצבא, ועוד פעם איש מינהל מקרקעי ישראל. אני רוצה שילוב מערכות.

אם מגיע להם פיצוי, המדינה צריכה לפצות.

<קריאה:>
לא. אני רוצה - - -
<חנא סוייד:>
תעזוב. אל תקדים עכשיו פתרונות.

<היו"ר אמנון כהן:>
בכל מקרה יש לו זכות לפנות לבית-המשפט.

<חנא סוייד:>
כן. ודאי.

<היו"ר אמנון כהן:>
איפה אתה - - -? אתה נחמד. באת מ"כדורי". כואב לי הלב איתך ביחד.
<הישאם יונס:>
אני מאד מעריך אותך.
<היו"ר אמנון כהן:>
תהיה בריא, יקירי. אני דיברתי מתוך הלב, וזה נכנס ללב.

<מוסטפא ג'מאל:>
מתוך הלב?

<היו"ר אמנון כהן:>
רק מתוך הלב.

<מוסטפא ג'מאל:>
אני לא האמנתי שאחרי 64 שנים, שאזרח בישראל ויעשה - - -. לא האמנתי.

<חנא סוייד:>
- - -

<חנין זועבי:>
לא האמנת? - - - לא האמנת?

<חוסני אבו חוסין:>
היות וזו ועדת הפנים של הכנסת, והיות וניתן הסכם אל-רוחה לפני עשר שנים, ראוי שוועדת הפנים הנכבדה הזאת תמליץ בפני ממשלת ישראל לכבד את הסכמי אל-רוחה, ולהעביר את השטח הזה מבחינה חוקית לתחום השיפוט של ערערה, ולהחזיר את הקרקע הזאת. כי אף-אחד לא צריך אותה: - -
<חנא סוייד:>
כלומר, ליישם. ליישם את ההסכם.
<חוסני אבו חוסין:>
- - לא כוחות הביטחון, ולא לצרכי התיישבות. ולהחזיר אותה לאנשים. בשביל מה?
<היו"ר אמנון כהן:>
אז אנחנו נרחיב את הדיון - -
<חוסני אבו חוסין:>
זה מה שצריך לעשות.

<היו"ר אמנון כהן:>
- - לגבי הסכם אל-רוחה. ושיבואו נציגים של: משרד המשפטים, - -  
<עפו אגבאריה:>
לכבד את ההסכם.
<היו"ר אמנון כהן:>
- - משרד הפנים, מינהל מקרקעי ישראל. משרד הבינוי והשיכון אם צריך.
<חנא סוייד:>
רשויות מקומיות.

<היו"ר אמנון כהן:>
האזור הזה של השלטון המקומי.

<הישאם יונס:>
לפתוח את הסכם אל-רוחה.

<היו"ר אמנון כהן:>
לא, אנחנו - - -

<חנא סוייד:>
לא. תעזוב.
<קריאות:>
- - -

<חנין זועבי:>
- - -

<היו"ר אמנון כהן:>
מה עוד?

<הישאם יונס:>
בשנת 2015 צריך דיון חוזר על כל - - -

<היו"ר אמנון כהן:>
אז זה שם, בוועדה ההיא. לא אצלנו.

<עפו אגבאריה:>
- - -

<חנא סוייד:>
אז חבר הכנסת אמנון כהן יהיה שר הפנים, ולא יושב-ראש ועדת הפנים והגנת הסביבה.
<פתחי מרזוק:>
יישם את הסכם אל-רוחה.

<היו"ר אמנון כהן:>
עזוב. אתה מסבך אותי עם השר אלי ישי.
<היו"ר אמנון כהן:>
תודה רבה, הישיבה נעולה. יהיה דיון המשך.
<הישיבה ננעלה בשעה 12:03.>
